open-index/open-wikipedia-markdown huggingface dataset:
בריאן קיף

**בריאן קיף** (באנגלית: **Brian Keefe**) (נולד ב-1976) הוא מאמן כדורסל מקצועי אמריקאי המשמש כמאמן הראשי של וושינגטון ויזארדס מה-NBA.

## קריירת תיכונים ומכללות
קיף, שנולד בווינצ'סטר , מסצ'וסטס, שיחק בבית הספר התיכון בעיר כקלע וסיים את הקריירה כמלך הסלים של בית הספר בכל הזמנים עם 1,163 נקודות, שיא שנשבר ב-2018. הוא הוכנס להיכל התהילה של וינצ'סטר ב-2004.

ב-1994 החל קיף את קריירת כדורסל המכללות באוניברסיטת קליפורניה באירוויין, וכ מונה לקפטן ונבחר לחמישייה השנייה של אזור הביג וסט  לאחר שהוביל את הקבוצה בנקודות עם 16.4 בממוצע למשחק. ב-1996 עבר לאוניברסיטת נבדה בלאס וגאס , ולאחר שנת  בה לא שיחק עזר להם לזכות בטורניר אזור ה-WAC  ולהעפיל לטורניר אליפות המכללות בכדורסל של ה-NCAA. הוא אף נבחר לחמישיית הטורניר לאחר שקלע שיא של 13 שלשות. בעונת הסיניור שלו, 1998/99, מונה לקפטן הקבוצה. הוא סיים את קריירת המכללות שלו עם 8.9 נקודות למשחק ב-112 משחקים.

## קריירת אימון
### ראשית הקריירה
קיף החל את קריירת האימון שלו כעוזר מאמן באוניברסיטת דרום פלורידה  לעונת 2000/01, וב-2001 מונה לעוזר באוניברסיטת בראיינט  ושימש בתפקיד זה במשך ארבע עונות. בעונתו האחרונה הוביל את הבולדוגס לגמר טורניר חטיבה II, בו הפסידו לווירג'יניה יוניון.

### קריירת NBA
קיף החל את הקריירה שלו בכדורסל המקצועני ב-2005, אז מונה למתאם וידאו בסן אנטוניו ספרס תחת המאמן הראשי גרג פופוביץ'. בשנת  זכה בטבעת אליפות  לאחר שהספרס זכו ב-NBA.

ב-23 אוגוסט 2007 מונה על ידי עוזר הג'נרל מנג'ר ועוזר מאמן הספרס לשעבר סם פרסטי ופי. ג'יי. קרליסימו לעוזר מאמן ואחראי פיתוח שחקנים בסיאטל סופרסוניקס (שבהמשך תהפוך לאוקלהומה סיטי ת'אנדר). בתפקיד זה היה אחראי לפיתוח הסגל הצעיר של הקבוצה, שכלל את קווין דוראנט (שנבחר על ידי הסופרסוניקס בדראפט ה-NBA 2007), ראסל וסטברוק (נבחר ב-2008) וג'יימס הארדן (נבחר על ידי הת'אנדר ב-2009), שלושתם יזכו בעתיד בפרס ה-MVP של העונה הסדירה ב-NBA. ב-2010 מונה קיף למתאם ההגנה של הת'אנדר.

לאחר שבע שנים עם הת'אנדר, ב-2014 הצטרף קיף לניו יורק ניקס תחת המאמן הראשי דרק פישר (אותו אימן באוקלהומה). כחלק מתפקידו הוא היה אחראי על הגנת הקבוצה ופיתוח הרוקי קריסטפס פורזינגיס.

באוגוסט 2016 מונה קיף לעוזרו של לוק וולטון בלוס אנג'לס לייקרס, וב-2017 מונה למתאם ההגנה. כמו כן הוא היה אחראי על פיתוח בחירת הדראפט של הלייקרס ב-2016 ברנדון אינגרם. בשנתו הראשונה כמתאם ההגנה של הלייקרס הוביל קיף את הקבוצה למקום ה-12 במדד ההגנה של הליגה, לאחר שסיימה במקום ה-30 והאחרון בעונה הקודמת.

ביולי 2019 חזר קיף לאוקלהומה סיטי ת'אנדר ומונה לעוזרו של בילי דונובן. כמו בקבוצותיו הקודמות, גם בת'אנדר שימש כמנהל ההגנה ואחראי פיתוח שחקנים, ובפרט שיי גילג'ס-אלכסנדר שעבר לקבוצה מלוס אנג'לס קליפרס.

ב-3 באוגוסט 2021 מונה קיף לעוזר מאמן ומתאם ההגנה בברוקלין נטס, וכיהן תחת המאמנים סטיב נאש וז'אק ווהן.

ביולי 2023 מונה קיף לעוזרו של וס אנסלד הבן בוושינגטון ויזארדס, וב-25 בינואר 2024 מונה למאמן ראשי זמני לאחר שאנסלד הוזז מתפקידו. ב-29 במאי מונה למאמן הקבע של הקבוצה.

## קישורים חיצוניים

*פרופיל, באתר ארגון מאמני ה-NBA
*

## הערות שוליים

קטגוריה:אמריקאים ילידי מסצ'וסטס
קטגוריה:מאמני וושינגטון ויזארדס
קטגוריה:כדורסלני אוניברסיטת נבדה בלאס וגאס
קטגוריה:מאמני כדורסל אמריקאים
קטגוריה:אמריקאים שנולדו ב-1976
ברחוב הנשמות הטהורות

"**ברחוב הנשמות הטהורות**" הוא שירם הידוע של שלישיית הנשמות הטהורות. את השיר כתב שמעון ספיר והלחין נתן כהן.

## רקע לכתיבת השיר ולחנו
שמעון ספיר כותב השיר גדל בקיבוץ רמת השופט. אמו התגוררה בשכונת התקווה. בשנות השישים והשבעים של המאה העשרים הייתה השכונה מוזנחת. בדרכו לבית אימו היה ספיר עד למראות הקשים, לאלימות, ולהזנחה מצד הרשויות. שמות הרחובות בהן עבר בדרכו לבית אימו, שמותיהם של גדולי היהדות, היו ניגוד גמור לתיאורי מראות הרחוב.

ספיר שחיפש מלחין לשיר, פנה בתחילה למוזיקאי יאיר רוזנבלום שסירב להלחין את השיר. השיר הולחן לראשונה על ידי צבי שרף בן קיבוץ דליה שקיבל את השיר מבן קיבוצו דודו זכאי, חברו של ספיר משירותו הצבאי בצוות הווי חטיבת הצנחנים. לחנו של שרף הוקלט עם שלישיית עבר, "דרך הגב", שבה היו חברים דודו זכאי, אמיר גינת מקיבוץ משמר העמק ומיכה אדיר, מקיבוץ רמות מנשה.

השיר הגיע לנתן כהן, אז חייל צעיר שהלחינו לדבריו במנותק מכוונתו של ספיר. כהן חשב שמדובר על מראות שראה הכתב ברחוב הירקון בתל אביב. הביצוע הראשון של השיר אותו עיבד מוזיקלית מתי כספי היה של צוות הווי הנדסה קרבית. חברת הלהקה הצבאית חנה חייט הייתה אמורה להיות הסולנית, אך כספי שעיבד את המוזיקה לשיר קבע שכהן יהיה הסולן. כספי שר גם במקום יורם ירוחמי, חבר הצוות שחלה ולא הגיע באותו יום, ומי שלימים יקים עם כהן את שלישיית הנשמות הטהורות. על הבס ניגן כספי ובמוזיקה שנכתבה לשיר נשמעת רביעיית המיתרים של צה”ל שליוותה את צוות ההווי.

השיר היה חלק בתוכנית "בואו נבנה לנו גשר" של צוות ההווי בשנת 1972. השיר נכנס למצעדי הפזמונים השבועיים של הגל הקל ב-17 ביולי 1972 וצעד 13 שבועות, עד ה-23 באוקטובר. בשיאו הגיע למקום השני במצעד (25 בספטמבר). הוא הגיע למקום ה־17 במצעד השנתי תשל"ג (1973).

השיר שעל שמו נקראת הלהקה, לא הוקלט מחדש בביצוע הלהקה, ובאלבום מופיעה גרסה בביצוע צוות הווי הנדסה קרבית. זאת ועוד - ברוכין לא שרה בהקלטה כי היא לא הייתה חלק מאותו צוות הווי וירוחמי לא שר בהקלטה אף על פי שהיה חלק מאותו צוות הווי; מכיוון שירוחמי היה חולה באותו יום, החליף אותו כספי בביצוע קולות הרקע, כך ששיר הנושא של האלבום ושל הלהקה, לא מבוצע למעשה על ידי הלהקה, אלא על ידי כהן וכספי.

## ביצועים ידועים לשיר
בשנת 2008 הקליטה קרן אן, שאינה מרבה לשיר בעברית, גרסת כיסוי לשיר עבור האלבום "עבודה עברית 2", שכולל גרסאות כיסוי של זמרים שונים לרגל 60 שנים למדינת ישראל.

בשנת 2021 ביצע את השיר שלומי שבת במסגרת פרויקט "צאן ברזל".

ידועים ביצועים נוספים של השיר בהם אדם, עופר לוי, עוזי נבון ומכרים, הנשמות פינת רמלה ונטלי כחלון, מתמודדת בעונה הרביעית של תוכנית המציאות The Voice ישראל.

## קישורים חיצוניים
* 
* 

## הערות שוליים

קטגוריה:שירי הנשמות הטהורות
קטגוריה:שירים בעברית
קטגוריה:שירים שהולחנו על ידי נתן כהן
קטגוריה:שירים על רחובות
אלינה ולטונן

**אלינה מריה ולטונן** (נולדה ב-23 באוקטובר 1981) היא פוליטיקאית פינית המכהנת כשרת החוץ תחת פטרי אורפו מאז 2023. היא חברה במפלגת הקואליציה הלאומית, וכיהנה בפרלמנט הפיני מאז 2014. בבחירות המקומיות בפינלנד (2021)  היא קיבלה את מספר הקולות השני בהלסינקי ונבחרה לחברה במועצת העיר.

## ביוגרפיה
בילדותה התגוררה עם משפחתה בבון. ולטונן היא בעלת תואר שני בכלכלה וטכנולוגיה פיננסית מאוניברסיטת הלסינקי. היא עבדה בכמה חברות סטארט-אפ טכנולוגיות, ועמדה בראש מועצת המנהלים של מכון החשיבה לשוק חופשי Libera מ-2015 עד 2021.

## קריירה
לפני כניסתה לפוליטיקה ב-2014, היא כיהנה 10 שנים בבנקאות השקעות, כדירקטורית ברויאל בנק אוף סקוטלנד  וכאנליסטית בכירה ב-Nordea. היא פיתחה מודל להפיכת מדינת הרווחה לכלכלת שיתוף דיגיטלית. בשנת 2018, היא השתתפה בוועידת בילדרברג בטורינו.

באפריל 2016 הכריזה ולטונן על מועמדותה להנהגת מפלגת הקואליציה הלאומית. בסיבוב הראשון של הבחירות לראשות המפלגה ב-11 ביוני 2016 היא קיבלה 15% מהקולות ובכך לא הצליחה להיבחר. בספטמבר 2020 נבחרה ולטונן לסגנית יו"ר של מפלגת הקואליציה הלאומית.

בבחירות לפרלמנט ב-2023 גייסה ולטונן את תקציב קמפיין הבחירות הגדול ביותר, 179,000 יורו. המממנים הגדולים ביותר שלה היו פוג'ו זבלודוביץ' ובארן וולרוס . ביוני 2023, היא מונתה לשרת החוץ תחת פטרי אורפו.

## חיים אישיים
בספטמבר 2020, ולטונן הגישה בקשה לגירושין מג'וקה לפומקי. באפריל 2021 היא הודיעה שהיא החזירה את שם משפחתה לשם נעוריה. לולטונן ולפומקי יש שני ילדים משותפים.

## קישורים חיצוניים

* 

* 
* 

## הערות שוליים

קטגוריה:שרות חוץ
קטגוריה:שרי החוץ של פינלנד
קטגוריה:ילידות 1981
קטגוריה:פינים שנולדו ב-1981
סטייק נוסח פירנצה

**סטייק נוסח פירנצה** (באיטלקית: **Bistecca alla fiorentina**) הוא מנת סטייק איטלקי העשוי מעגל צעיר (vitellone) או פרה צעירה בגיל 15/16 חודשים שמעולם לא הייתה בהריון (scottona) והיא אחת המנות המפורסמות ביותר במטבח האיטלקי הטוסקני. זהו סטייק (נקרא סינטה בבריטניה, אוסטרליה ודרום אפריקה) loin בארצות הברית, נתח של סטייק בקר המורכב משריר שעושה עבודה מועטה על עצם, צלוי על גריל עד שהוא רייר (50 מעלות צלזיוס).

## היסטוריה
המילה ביסטקה באיטלקית הושאלה מהביפסטייק האנגלי בתחילת המאה ה-19. מילון משנת 1863 מגדיר זאת כך:

## הגדרה
[ימין|ממוזער| אזור ה[סינטה והצלע שמהם נובע חתך הבשר.]]
סטייק נוסח פירנצה (Bistecca alla fiorentina) מתקבלת מחיתוך הסינטה (החלק המתאים לחוליות המותנית, חצי הגב בצד הזנב) של עגל או פרה צעירים מגזע Chianina: באמצע יש לו את העצם בצורת ה-T, כלומר סטייק T-bone, עם הפילה בצד אחד והסינטה בצד השני.

הגסטרונום האיטלקי פלגרינו ארטוסי  במדריך הבישול שלו משנת 1891 בשם "מדע במטבח ואמנות האכילה היטב" (La scienza in cucina e l'arte di mangiar bene), מגדיר את חתך הסטייק באופן הבא:

## הכנה
ממוזער| בשר סטייקים נוסח פירנצה בתצוגה.
ממוזער| סטייקים על הגריל.
הבשר - שהתיישן קודם לכן לפחות שבועיים בחדרי קירור - חייב להיות בטמפרטורת החדר בזמן הצלייה. החתך הוא בערך 1-1.5 ק"ג, הגובה כ-5-6 ס"מ.

לחימום הגריל משתמשים בכמות נדיבה של גחלים מפחמי עץ, רצוי אלון או זית. הפחמים חייבים להיות לוהטים היטב, בקושי מכוסים בשכבה קלה של אפר, ללא להבה. הבשר בהתחלה, חייב להיות קרוב מאוד לגחלים, כך שייווצר קרום ארומטי מהר ככל האפשר באמצעות תגובת מייאר, ולאחר מכן לאחר הדקה הראשונה יש להעלות אותו לחום נמוך יותר.

את הבשר הלא מתובל הופכים פעם אחת, וצולים אותו כ-3–5 דקות לכל צד. לבסוף, הוא צלוי במצב של "עומד על צד העצם" (הסטייק חייב להיות עבה מספיק כדי לעמוד כך לבד), במשך 5/7 דקות, עד שעקבות הנוזלים נעלמים מהעצם.

הבשר שחום היטב מבחוץ ורייר מבפנים. הוא צריך להיות אדום, רך ועסיסי מבפנים, אבל גם חם. מסיבה זו לא הופכים אותו במזלגות. נלווים מסורתיים הם שעועית קנליני מתובלים שמן זית, או סלט. על השולחן, זה משתלב עם יין אדום טוב, כמו קיאנטי קלאסיקו.

הסטייק נמכר במסעדות בפירנצה בדרך כלל לפי משקל, בטרם צלייה.

## לקריאה נוספת
* המטבח האיטלקי-טוסקני
* רשימת מנות בקר
* מפלגת הנטיסטים האיטלקית, הידועה גם בשם מסיבת הסטייק
* סטייק טי בון

## ביבליוגרפיה


* Regione Toscana (a cura di), *Viaggio in Toscana. Alla scoperta dei prodotti tipici*, Firenze, Giunti, 2001, p. 127. .
* Paolo Petroni, *Il libro della vera cucina fiorentina*, Firenze, Il Centauro, 2004. .
* Sandro Pintus, *Elogio della bistecca. La fiorentina dalla Chianina alla tavola. Storia, ricette, curiosità*, 2ª edizione, StreetLib, 2016. Windows/Linux.  – Mac (interattivo) id1027888456.


## קישורים חיצוניים

## הערות שוליים

קטגוריה:המטבח האיטלקי
פירנצה
ג'וליה ילדי הפרחים

**ג'וליה גולשת בזמן ילדי הפרחים** (באנגלית: **Julia: Back to the sweet 60's**) הוא משחק מחשב משנת 2000 מסוג הרפתקה-תעלומה של חברת Jade. המשחק בסדרה מתרחש בשנות ה-60 בסן פרנסיסקו ובו הגיבורה נוסעת בזמן כדי להפגיש בין ההורים שלה. המשחק מבוסס על שיטת חשיבה המצאתית.

## פיתוח והפצה
Jade הייתה חברה לפיתוח משחקים ישראלים שפעלה בין השנים 1998–2005 שהוציאה לאור שני משחקי מחשב בסדרת המשחקים "ג'וליה גולשת בזמן". החברה הוקמה על ידי מיכל בן ארי מנור, אורית בינדרמן ואראלה טהרלב בן שחר, שהגיעו לחברת קומפדיה בהצעה לפתח משחק הרפתקאות-פאזלים שהגיבורה היא אישה. החברה הגיע עם הרעיון וגם עם מחקר מקיף על התקופה והדמויות הפועלות בה. חברת קומפדיה נענתה לבקשה ובשיתוף הפעולה בין החברות נוצרו שני המשחקים "ג'וליה וילדי הפרחים" ו"ג'וליה תעלומה בפריז".

מטרת המשחקים הייתה להביא גם בנות לתחום משחקי המחשב, תחום שנכון לאותה תקופה היה פופולרי בקרב בנים. ההפצה בארץ נעשתה על ידי גלובוס יונייטד, המשחק הופץ ברחבי העולם כולל בארצות הברית, גרמניה, פולין, ויוביסופט הייתה המפיצה שלו בצרפת.

## משחקיות ועלילה
ממוזער|דמותה של ג'וליה כפי שמופיעה בתחילת המשחק
גיבורת המשחק היא ג'וליה מקנזי ילדה מתבגרת בשנות ה-2000, בתחילת המשחק היא מספרת לחברתה מג שהיא רבה עם אמה והלוואי והייתה יכולה להתחיל את היום מההתחלה, חברתה נותנת לה כתובת אינטרנט שאמורה להחזיר אותה לבוקרו של אותו יום. מה שקורה בפועל זה שג'וליה חוזרת לשנות ה־60 בגלל הפרעה בזמן. חברתה מג מסבירה שעליה להפגיש בין ההורים שלה, כי מישהו שיחק ברצף הזמן, ומונע מהוריה להיפגש ואם היא לא תספיק לתקן זאת היא לא תיוולד. במשחק ישנה אפשרות לחקור שני כיוונים שונים, שכל אחד מהן מוביל לסוף שונה. אפשר לחפש אחר האבא שלה ג'ימי או אחרי האמא אליס קפלן. במשחק על ג'וליה לגלות מי מנסה למנוע מהוריה להיפגש, כאשר אוספים די ראיות ניתן להרשיע את החשוד ולהביא לסיום המשחק. לאחר חמש הרשעות לא נכונות של אדם חף מפשע, המשחק יתחיל מההתחלה. בנוסף לעלילה הראשית יש במשחק מיני גיים של טריוויה שעוסק בילדי הפרחים ובשנות ה-60 הסוערות בארצות הברית. ואם תענו נכון תקבלו רמז שיעזור לכם להמשיך.

## ביקורות
בזמן אמת המשחק קיבל ביקורות מעורבות כאשר אפשר לציין את הגרפיקה התלת־ממדית אך הפשוטה ומצד שני חדות המחשבה שהוא דורש מהשחקן, במגזין קליק, מאותה תקופה ניתן למשחק ציון של 3 מתוך 5. אולם כיום המשחק נחשב למבוקש מאד בקרב אספני המשחקים בעברית, והוא נחשב לאחד המשחקים הבוגרים שחברת קומפדיה הייתה שותפה בפיתוח, וגם לאחד הטובים שבהם יחד עם המשכו "ג'וליה תעלומה בפריז". למשחק גם נוצרו אתרי מעריצים מקומיים ברחבי העולם.

## לקריאה נוספת
* ראיון עם מייסד קומפדיה גיל אילטוביץ

## הערות שוליים

קטגוריה:משחקי הרפתקה ממוחשבים
קטגוריה:משחקי וידאו שפותחו בישראל
קטגוריה:משחקי וידאו בעברית
קטגוריה:משחקי וידאו משנת 2001
קטגוריה:קומפדיה
קורט בלוך

**קורט דוד בלוך** (בגרמנית: **Curt David Bloch**; 1908 – 1975) היה עורך דין וסופר יהודי גרמני. במהלך השואה, בעת שהסתתר בהולנד, כתב 95 גיליונות של כתב עת סאטירי על הנאצים בכלל והיטלר בפרט ועל ושיתוף פעולה של ההולנדים עם הנאצים.

## קורות חיים
בלוך נולד ב-1908 בדורטמונד. הוא למד משפטים בברלין. לאחר עלייתו של היטלר לשלטון ב-1933 וחקיקת החוק לשיקום שירות המדינה המקצועי כתב בלוך מכתב לרשויות המתנגד לחוק. בעקבות כך נעשה בלוך מבוקש בידי הגסטפו, וברח לאמסטרדם שם מצא עבודה אצל יבואן וסוחר של שטיחים פרסיים.

כשפלשו הגרמנים להולנד ב-1940, נשלח בלוך על ידי החברה שהעסיקה אותו להאג, אך בשל ההגבלות שהטילו הגרמנים על העסקת יהודים לא הולנדים, הוא נשלח לאנסחדה, ומצא שם עבודה במועצה היהודית המקומית - ארגון שהוקם על ידי הנאצים כדי ליישם את גזירותיהם על האוכלוסייה היהודית. הוא הוגדר כיועץ לענייני מהגרים, אך עד מהרה ריחפה גם עליו סכנת הגירוש למחנה ריכוז. הוא מצא מקלט ומחסה בביתו של קברן בשם ברטוס מנקן ואשתו אלידה. מי שארגן עבורו את מקום המסתור היה Leendert Overduin, כומר שהקים קבוצה שעזרה בדרך זו לכאלף יהודים. יחד עם זוג נוסף (קרולה וולף וברונו לובנברג), ניתן להם מחבוא בחלל צר בעליית הגג, שם שהו מאוגוסט 1943 ועד לשחרורם ב-1945.

לאחר תום המלחמה חזר בלוך לאמסטרדם, שם הכיר ניצולת אושוויץ בשם רות קאהן ונישא לה. בשנת 1948 היגרו לניו יורק. בלוך נפטר ב-1975 ממחלה בכבד.

## כתבי העת
בעודו מסתתר באנסחדה, החל בלוך להפיק מגזין שבועי, "הקברט התת-ימי", (Onderwater-Cabaret או בקיצור: O.W.C) תוך שימוש בחומרים שבעלי ברית הולנדים הביאו לו ולקרולה וולף לצד מזון וצרכים אחרים. בלוך פרסם 95 גיליונות, שכל אחד מהם כלל אמנות מקורית, ושירים סאטיריים שכוונו בעיקר לנאצים ומשתפי הפעולה שלהם בקרב ההולנדים.

למרות שבלוך היה מרותק לעליית הגג, הוא עשה מאמצים לחלוק את עבודתו עם אחרים שחיים במסתור. המגזינים הופצו בין האנשים שאיתם חלק את ה"סטודיו" הנסתר. ייתכן שהמגזינים הובאו גם ליהודים אחרים במחבוא דרך בעלי ברית הולנדיים, מה שהציע להם הצצה לתקווה ובריחה רגעית מהמציאות הקשה איתם התמודדו. התפשטות ה"קברט התת-ימי" מילאה תפקיד חיוני בטיפוח תחושת האחדות והחוסן בקרב המדוכאים על ידי הנאצים.

הגיליון האחרון פורסם ב-3 באפריל 1945, היום שבו שוחררה אנסחדה. גיליון זה היה פוטומונטאז' של שני אנשים המטפסים החוצה דרך צוהר. כותרת הגיליון מכריזה שהם סוף סוף "מעל המים". ב-1948, בלוך אסף את כתבי העת והעביר אותם לביתו בניו יורק.

## מורשתו

אחר מותו של בלוך ב-1975, בני משפחתו לא הכירו את כתבי העת שלו. רק לאחר שאחת מנכדותיו הבינה מה תוכנם החל החקר אודותם. לנכדתו הוענקה במלגת מחקר לצורך זה, והיא המשיכה לתת חסות לפרסום המתחקה אחר ההיסטוריה שלהם ומקורות כתיבתו ואמנותו של סבהּ.

מחקריה הובילו לפרסום ספר, "הקברט התת-ימי: ההתנגדות הסאטירית של קורט בלוך", מאת חירארד חרונפלד, שראה אור בהולנד בסוף 2023.

בפברואר 2024 נפתחה במוזיאון היהודי של ברלין תערוכה בשם "הפסוקים שלי הם כמו דינמיט... - הקברט התת-ימי של קורט בלוך". השם נוצר בהשראת מונח ייחודי לשפה ההולנדית שפירושו באנגלית "לצלול מתחת למים", ובהולנדית משמעותו "להיעלם מעיני הציבור".

## קישורים חיצוניים
* הספר שיצא בהולנד: Gerard Groeneveld, 2023. Het Onderwater Cabaret | Satirisch verzet van Curt Bloch
* אוסף כל הגליונות של המגזין באתר Curt Bloch
* 

## הערות שוליים

קטגוריה:סופרים יהודים גרמנים
קטגוריה:סופרים יהודים הולנדים
קטגוריה:עורכי דין יהודים גרמנים
קטגוריה:ניצולי השואה: גרמניה
קטגוריה:ניצולי השואה: הולנד
קטגוריה:עורכי כתבי עת יהודים
קופת עליה

**קופת עליה** היא אגודה שיתופית לאשראי שהוקמה על ידי עולי בולגריה ב-1937. בשנת 1976 הייתה שותפה להקמת בנק "בנק עליה-לאומי".

## רקע
בשנות העלייה החמישית (העשור הרביעי של המאה ה-20) הוקמו בארץ ישראל תחת המנדט עשרות גופים פיננסיים גופים אלו קיבלו רוח גבית מהכלכלה ששגשגה עד כדי מצב שבו המגזר היהודי הפיק יותר מ-50 אחוזים מהתוצרת בארץ ישראל אף על פי שהיה רק שליש מתושביה. מצד שני גלי העלייה מאירופה ותהליך העיור דרשו מקורות מימון. חלק מגופים אלו היו קואופרציות של המחנה האזרחי. לרוב היה מדובר על התארגנות של אנשים בעלי רקע דומה (בעלי מלאכה, עולים ממדינה מסוימת וכיוצ"ב). לעיתים הצליחה מאוד אגודת האשראי והיא הפכה לבנק לכל דבר שמשרת לקוחות שאינם חברי האגודה (למשל בנק קופת עם).

## הקמת הקופה
"קופת עליה, אגודה שיתופית לאשראי וחיסכון" הוקמה ב-23 באפריל 1937 מקימי הקופה היו 19 עולים מבולגריה שהתגוררו בתל אביב.

קופה "אחות" הוקמה בחיפה ב-1946 ושמה היה "קופת אחוה". ב-1959 התמזגה עם קופת אשראי אחרת בשם "אשראי וחיסכון של הציונים הכלליים חיפה" שנוסדה ב-1953. קופה דומה הוקמה בירושלים.

## עם הקמת מדינת ישראל
קופת עליה התפתחה מאוד ומימנה מיזמים גדולים כהקמת שכונת תל ברוך. בראשית שנות ה-60 של המאה ה-20 היו לקופה 23 סניפים ו-40,000 חברים.

ב-1952 הקימה קופת עליה, עם בנק זרובבל ועוד גורמים, את האגודה ההדדית לביטוח "החומה".

"קופת אחוה" החיפאית פשטה את הרגל במיתון 1966, וקופת עליה לקחה על עצמה את חובותיה ולקוחותיה ב-1967.

ב-1976 הקימה בשותפות עם בנק לאומי את "בנק עליה-לאומי". ב-1991 מוזג הבנק לבנק לאומי, אך הקופה המשיכה להיות עצמאית.

## קישורים חיצוניים
* אודות "קופת עלייה" - אגודה שיתופית לאשראי, אתר יהודי בולגריה
* 
* 

## הערות שוליים

קופת עליה
גריל מעורב הונגרי

ממוזער| Fatányéros, כפי שהוגש בהונגריה.
ממוזער| הגרסה השוודית של המנה, Plankstek.
**גריל מעורב הונגרי** (בהונגרית: **Fatányéros**) מילולית: "**של צלחת עץ**" הוא מנת מנגל הונגרית מעורבת בשר מסורתית (או נקראת גם פצ'ניה, כלומר "מטוגן/צלי" בהונגרית), שמקורה אולי בטרנסילבניה.

בסקנדינביה, נהוג לתרגם את שם המנה כ**סטייק קרש** (בדנית: **plankebøf**; בשוודית: **plankstek**), והוא כולל בדרך כלל תפוחי אדמה דוכסית.

## בהונגריה
המנה Fatányéros (גריל מעורב הונגרי) הייתה בתפריט משנת 1900 במסעדה המפורסמת Wampetich (לימים מסעדת גונדל) שממוקמת עד היום בשולי הפארק העירוני של בודפשט. המנה כונתה "fatányéros", דהיינו גריל מעורב הונגרי על מגש עץ. המנה אכן הוגשה על מגש עץ, והכילה פרוסות צלויות של בשר עגל, בקר, קציצות חזיר, פרוסת כבד אווז ופרוסת בייקון - בגריל או צלוי על מחבת. כתוספת הגישו טוגנים או פרוסות עבות של תפוחי אדמה מטוגנים, יחד עם סלט ירוק מעורב טרי, כשסכין גדולה עם מוטיבים הונגריים תקועה באמצע הסטייק.

סטייקים נקראו בהונגרית פצ'ניה (pecsenye) ובסרבו-קרואטית באותו שם בכתיב שונה (pečenje) הם חלק מהמטבח ההונגרי המסורתי ועשויים להתייחס לכל סוג של בשר מטוגן או צלוי במחבת: חזיר, בקר, עוף או ציד. הסטייקים האלה מוגשים לרוב על מגש עץ, כמו:
* Bakonyi pecsenye
* Cigánypecsenye
* Tordai pecsenye
* Erdélyi fatányéros

והם מסודרים בצורה מאוד דקורטיבית עם קישוט, ירקות מטוגנים וסלט.

## בסקנדינביה
המנה פופולרית גם בסקנדינביה, אם כי היא מעט שונה מהגרסה ההונגרית. בדנמרק הוא נקרא כאמור בשם , ובשוודיה , כלומר "סטייק קרש". המנה מוגשת גם שם בדרך כלל עם תפוחי אדמה דוכסית, ירקות ורוטב ביארנז.

לספר השוודי Maträtternas historia, שזכה בפרס "הספר הטוב ביותר בהיסטוריה הקולינרית" בשנת 2020 על ידי פרסי Gourmand, יש תיאוריה שונה לגבי מקור המנה. הוא מתאר כיצד האינדיאנים נהגו לבשל דגים ולפעמים בשר על קרש דובדבן. בפעם הראשונה שבה מנה דומה הופיע בניו יורק בספר הבישול של צ'ארלס רנהופר "האפיקוריאן" היה בשנת 1893.
## קישורים חיצוניים

## הערות שוליים

קטגוריה:מאכלי בשר
קטגוריה:המטבח ההונגרי
בקר צלוי

**בקר צלוי** (באנגלית: **Roast beef**) הוא מנה של בשר בקר שנצלה, המוגש בדרך כלל כמנה העיקרית של הארוחה.

## מאפיינים
באנגלוספירה, בקר צלוי הוא אחד מהבשרים המוגשים לעיתים קרובות בארוחת צוהריים או כצלי יום ראשון. פודינג יורקשייר הוא תוספת סטנדרטית. בקר צלוי פרוס המכונה בעברית רוסטביף נמכר גם כנתח קר ומשמש למילוי כריך. ניתן לטחון שאריות בקר צלוי ולהפוך אותן למנת האש .

הבקר הצלוי הוא מאכל לאומי אופייני של אנגליה ויש לו משמעות תרבותית עבור האנגלים עוד מהבלדה משנת 1731 "The Roast Beef of Old England". המנה היא כל כך שם נרדף לאנגליה ולשיטות הבישול שלה מהמאה ה-18, עד כי הכינוי הצרפתי לאנגלים הוא "les Rosbifs".

## היסטוריה
הבקר הצלוי לא נאכל בדרך כלל באנגליה של ימי הביניים: "אף חג בימי הביניים לא כלל... בקר צלוי, אפילו באנגליה".

## בארצות הברית
כריך של בשר בקר "ביף און וק" (Beef on weck) הוא מסורת במערב ניו יורק מתחילת המאה ה-19. צלי בקר מוגש לפעמים עם רוטב חזרת או חזרת. בדנמרק משתמשים בו בעיקר בכריכים פתוחים, הנקראים סמרברד*.*

## כריך בקר צלוי
כריך הרוסטביף כולל בדרך כלל רוסטביף קר, חסה, עגבניות וחרדל. לפעמים מוסיפים גבינה, חזרת, פלפל צ'ילי טרי/אבקה ובצל סגול.

## גלריה

קובץ:Sunday_roast_-_roast_beef_1.jpg|טקסט=Sunday roast consisting of roast beef, roast potatoes, vegetables, and Yorkshire pudding| צלי יום ראשון המורכב מצלי בקר, תפוחי אדמה צלויים, ירקות ופודינג יורקשייר
קובץ:Roast_beef_in_Tulsa.jpg|טקסט=Some prefer roast beef to be served "medium"|יש המעדיפים בקר צלוי שייצלה "בינוני"
קובץ:Roast_beef,_Iran.jpg|טקסט=Roast beef sandwich|כריך בקר צלוי
קובץ:Roast_beef_1.jpg|טקסט=Roast beef|בקר צלוי בקדירה


## קישורים חיצוניים

## הערות שוליים

קטגוריה:מאכלים לאומיים
קטגוריה:מאכלי חג המולד
קטגוריה:מטבח דרום-אפריקאי
קטגוריה:המטבח הניו זילנדי
קטגוריה:המטבח האוסטרלי
קטגוריה:המטבח הדני
קטגוריה:המטבח האירי
קטגוריה:המטבח הבריטי
קטגוריה:המטבח הקנדי
קטגוריה:המטבח האמריקאי
ג'ו דייווידסון (שחקן)

**ג'ו דייווידסון** (באנגלית: **Joe Davidson**; נולד ב-18 בדצמבר 1991) הוא שחקן אוסטרלי.

## ביוגרפיה
דייווידסון נולד בגולד קוסט קווינסלנד, אוסטרליה. הוא למד באקדמיית הילקרסט. הוא סיים תואר ראשון בדרמה בבית הספר למשחק מרכז השחקנים האוסטרלי (אנ'), הממוקמת בשכונה הפרוורית לייקהארט (אנ') בסידני, ניו סאות' ויילס בשנת 2015.

## קריירה
בשנת 2005 לוהק לפיילוט "My American Family" שלבסוף לא נבחרה לעונת השידורים. שנה לאחר מכן הופיע בתפקיד חוזר בסדרת הטלוויזיה "Classroom".

בשנת 2013 שיחק בתפקיד ראשי בסרט הקצר "Glass Tunnel".

בשנת 2017 החל להופיע בתפקיד חוזר באופרת הסבון האוסטרלית "שכנים שכנים".

בשנת 2023 שיחק בתפקיד ראשי בסרט הקולנוע האוסטרלי, "Sons of Summer". באותה שנה שיחק בסרט האמריקאי המצליח "רק לא אתה".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אוסטרלים
קטגוריה:שחקנים ילדים אוסטרלים
קטגוריה:בוגרי בתי ספר למשחק
קטגוריה:אוסטרלים שנולדו ב-1991
דאנבו

**דאנבו** (בדנית: **Danbo**) היא גבינה חצי רכה מיושנת מחלב פרה מדנמרק. היא זכתה בשנת 2017 למעמד גאוגרפי מוגן (PGI) לפי משפט האיחוד האירופי.

## מאפיינים
הגבינה מיושנת בדרך כלל בין 12 לבין 52 שבועות בבלוקים מלבניים של ששה או תשעה ק"ג, מצופה בתרבית חיידקים. התרבית נשטפת בתום מחזור היישון, והגבינה נארזת למכירה קמעונאית.

## סוגים
דאנבו מסווגת בדרך כלל למכירה לפי זמן יישון, עם גרסאות טיפוסיות כולל גבינות עדינות, בינוניות, מיושנות ומיושנות במיוחד. אלה נמכרים תחת שמות מסחריים ומותגים שונים, כולל Lillebror המתון, Gamle Ole מיושן במיוחד ו-Riberhus של ארלה פודס. "לילברור" (בתרגום מדנית שמשמעותה "אח קטן") היא העדינה ביותר ונחשבת גבינה לילדים ולרגישים לטעם גבינה בוגרת. Gamle Ole (בתרגום מדנית שפירושו "אולה יזקן", שם גבר) מתבגר במשך זמן רב ומעניק לו טעם חזק או חד, שיכול להיחשב חריף. "Gamle Ole" משודך באופן מסורתי עם כמה טבעות של בצל נא ופרוסת בשר אספיק על פרוסת לחם לכריך סגור ופתוח.

זרעי קימל (kommen) מוסיפים לגבינה בגרסה המסורתית.

## היסטוריה
בעשורים הראשונים של המאה ה-20, מהגרים דנים, שהתיישבו בחלק הדרומי של מדינת מינאס ז'ראיס בברזיל, גילו סוג חדש של גבינה, לאחר שהכינו את גבינת הדאנבו המסורתית עם חלב ברזילאי. גבינה זו נקראת קֵייזוּ פְּרַטוּ (Queijo prato).

## לקריאה נוספת
* רשימת גבינות

## קישורים חיצוניים
* Cheese.com
* היסטוריה

## הערות שוליים

קטגוריה:המטבח הדני
קטגוריה:גבינות
כל החיים לפניו (סרט, 2020)

**כל החיים לפניו** (באיטלקית: **La vita davanti a sé**) הוא סרט קולנוע איטלקי משנת 2020 בבימויו של אדוארדו פונטי, עם סופיה לורן ואברהימה גוייה בתפקידים הראשיים.

התסריט מבוסס על הרומן כל החיים לפניו של רומן גארי משנת 1975. העלילה הועברה מפריז לבארי באיטליה. הסרט זכה בפרס גלובוס הזהב לסרט בשפה זרה הטוב ביותר.

סופיה לורן זכתה בפרס דוד די דונטלו לשחקנית הטובה ביותר. השיר "La Vita Devanti a Se" זכה בפרס גלובוס הזהב לשיר המקורי הטוב ביותר והיה מועמד לפרס אוסקר לשיר המקורי. לחן: דיאן וורן, - מילים: ניקולו אגליארדי, לאורה פאוזיני ודיאן וורן.

## תקציר העלילה
מוחמד (מומו) אברהימה גויי, הוא נער מוסלמי שחור עור בן 12, פליט מסנגל. אביו רצח את אמו הפרוצה כשהילד היה בן שלוש, והרופא היהודי ד"ר כהן (רנאטו קרפנטיירי) לקח אותו תחת חסותו. מומו נזרק מבית הספר לאחר שפגע בתלמיד אחר והוא מסתובב ברחובות העיר שם הוא פוגש באישה קשישה, חוטף ממנה שני פמוטות ומנסה למכור אותם ללא הצלחה.

ד"ר כהן מבין שאלה פמוטות גנובים ומביא אותו אל הקשישה שמסתבר שהיא גם פציינטית שלו. האישה היא מאדאם רוזה (סופיה לורן), יהודיה שעברה את זוועות אושוויץ ומספר סידורי מקועקע בזרועה. רוזה עבדה שנים רבות בזנות וכעת פרשה מהמקצוע ומתפרנסת משמירה על ילדי זונות אחרות. מומו מתנצל בפניה אך היא מסרבת תחילה לקבלו, מסכימה לבסוף לאחר שד"ר כהן מציע לה תשלום ראוי לדעתה.

בבית נמצא גם נער יהודי, יוסף (יוסיף דייגו פירוו) שרוזה מקפידה שילמד עברית, וילד קטן, באבו שהוא בנה הקטן של לולה (אבריל זמורה) - טרנסג'נרית שעובדת בזנות. מומו שם לב שרוזה נתקפת מדי פעם בקטטוניה ולעיתים היא נעלמת עד שהוא מוצא אותה במקלט הבית שם היא מרגישה בטוחה ותר. רוזה מבקשת מידידה המוסלמי חמיל (באבאק קאריני) שהוא בעל חנות שטיחים שיקבל לעבודה את מומו, שיעזור לו לתקן שטיחים, וידידות מתפתחת בין מומו לחמיל.

בהמשך מתחבר ממו לסוחר סמים (מסימילאנו רוסו) ומתחיל למכור סמים. הוא מצליח בתפקידו, קונה אופניים ורוכב שמח ברחובות בארי. הקשר שלו עם רוזה מתהדק. אך מצבה הרפואי מידרדר וד"ר כהן רוצה לאשפז אותה אך היא מסרבת כי אין לה אמון ברופאים, אחרי מה שעברה באושוויץ. לבסוף ד"ר כהן מאשפז אותה, וגם מומו מבקר אותה בבית החולים. מומו גם רוצה לחזור למוטב, מנתק את הקשר עם סוחר הסמים. בהמשך מתגנב מומו לביה"ח, מושיב את רוזה בכסא גלגלים ומעביר אותה בחשאי למרתף ביתה לשעבר. שם הוא יושב לצדה עד שהיא נפטרת, וכך גם ייצפה מהצד בטקס הקבורה היהודי של "מאדאם" רוזה.

## צוות השחקנים

## קישורים חיצוניים
* 

*קדימון לכל החיים לפניו, באתר יוטיוב
*הבמאי אדוארדו פונטי משוחח עם אמו סופיה לורן על כל החיים לפניו, באתר יוטיוב
*מאחורי הקלעים-סופיה לורן ואדוארדו פונטי, באתר יוטיוב
*ביקורת על הסרט, באתר "סריטה"
*Io sì (Seen), באתר יוטיוב

#### ביקורות
* 
* 
* 

קטגוריה:נטפליקס: סרטים
קטגוריה:סרטי 2020
קטגוריה:סרטי דרמה איטלקיים
קטגוריה:סרטי סופיה לורן
קטגוריה:סרטים איטלקיים
קטגוריה:סרטים באיטלקית
קטגוריה:סרטים מבוססי ספרים
קטגוריה:סרטים על ניצולי השואה
צ'רלי פרייזר

**צ'רלי פרייזר** (באנגלית: **Charlee Fraser** ; נולדה ב-25 בדצמבר 1995) היא דוגמנית ושחקנית אוסטרלית. החל ממאי 2018, היא מדורגת כאחת מדוגמניות "טופ 50" בתעשיית האופנה על ידי models.com. היא הייתה הדוגמנית המוזמנת ביותר של אביב 2018 של שבוע האופנה בניו יורק.

## ביוגרפיה
פרייזר היא הילדה האמצעית מבין שלושה אחים. בשנת 2015 ביתם נהרס על ידי חבר משפחה לאחר סכסוך בין אביה לחבר.

## קריירה
### דוגמנות
פרייזר התגלתה על ידי צלם בניוקאסל, ניו סאות' ויילס. היא דגמנה בתצוגות בשבוע האופנה בסידני לפני שעשתה את הופעת הבכורה שלה בתצוגה של אלכסנדר וואנג בסתיו 2016, שם מעצב השיער המפורסם גידו פלאו העניק לה ולדוגמניות אחרות תספורות מיוחדות; באותה עונה היא גם צעדה על המסלול של דרק לאם, רודארטה, ברנדון מקסוול, פראדה, מארני, דיור, לנווין, בלנסיאגה, ז'יבנשי, מולברי, סלין, סטלה מקרטני, טום פורד, פראבל גורונג, שאנל, אלברטה פרטי וקלואה.

פרייזר הופיע על השער של ווג אוסטרליה. היא הופיעה במגזינים נחשבים בהם ווג ווג איטליה, ווג מקסיקו, ווג יפן, Numero, Russh ו־Dazed. היא משתתפת בקמפיין הקוסמטיקה של טום פורד "BOYS & GIRLS".

### קולנוע
בשנת 2023 הופיעה בסרט "רק לא אתה".

## פילמוגרפיה
### קולנוע

## קישורים חיצוניים

## הערות שוליים

קטגוריה:דוגמניות אוסטרליות
קטגוריה:שחקניות קולנוע וטלוויזיה אוסטרליות
קטגוריה:אוסטרלים שנולדו ב-1995
קטגוריה:אוסטרליות שנולדו ב-1995
מחוז לאון

**מחוז לאון** (בספרדית: **Provincia de León**) הוא מחוז בצפון-מערב ספרד בצפון הטריטוריה ההיסטורית של לאון ובחלק הצפון מערבי של הקהילה האוטונומית של קסטיליה ולאון.

אוכלוסיית המחוז מונה 451,706 (2021) תושבים וכרבע מהם מתגוררים בבירה לאון. את המחוז מאפיין אקלים יבש, קר בחורף וחם בקיץ. אקלים זה יוצר את סביבה טובה לגידול גפני יין.

במחוז שתי קתדרלות קתוליות מפורסמות, המרכזית היא קתדרלת לאון ואחרת באסטורגה. המחוז משתרע על חלק מהפארק הלאומי פיקוס דה אירופה (ברכס הרי פיקוס דה אירופה) הנמצא גם בשטח קנטבריה ואסטוריאס. בשטח המחוז שמונה נפות ו-211 רשויות מקומיות.

## אוכלוסייה
נתונים היסטוריים של אוכלוסיית המחוז מפורטים בגרף הבא:
Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)

ImageSize = width:600 height:auto barincrement:30
PlotArea = left:40 bottom:40 top:20 right:20
DateFormat = x.y
Period = from:0 till:600
TimeAxis = orientation:horizontal
AlignBars = late
ScaleMajor = gridcolor:darkgrey increment:100 start:0
ScaleMinor = gridcolor:lightgrey increment:50 start:0
BackgroundColors = canvas:sfondo

PlotData=
 color:skyblue width:20 shift:(-50,-5) fontsize:M anchor:till
 bar:1877 from:0 till:358 text:357,944
 bar:1887 from:0 till:389 text:389,233
 bar:1900 from:0 till:401 text:401,172
 bar:1910 from:0 till:419 text:419,226
 bar:1920 from:0 till:436 text:436,369
 bar:1930 from:0 till:462 text:461,560
 bar:1940 from:0 till:509 text:508,613
 bar:1950 from:0 till:551 text:551,072
 bar:1960 from:0 till:591 text:591,130
 bar:1970 from:0 till:563 text:562,766
 bar:1980 from:0 till:524 text:523,607
 bar:1990 from:0 till:526 text:525,896
 bar:2000 from:0 till:489 text:488,751
 bar:2010 from:0 till:493 text:493,312
 bar:2020 from:0 till:456 text:456,439
TextData=
 pos:(35,20) fontsize:M
 text:"Source: Instituto Nacional de Estadística, INE"


## שפות
ממשלת המחוז של לאון חתמה על הסכמים עם איגודי שפה לקידום השפה הלאונית והיא זוכה להגנה מיוחדת בחוק שהתקבל באוטונומיה של קסטיליה ולאון. אין אומדן מדויק על מספר דוברי השפה והערכות שונות נעות בין 5,000 ל-50,000 איש. לאונית נלמדת ב-16 בתי ספר במחוז, בעיר לאון, פונפראדה ובמספר ערים נוספות וכן בשיעורים למבוגרים. מועצת העיר לאון מפרסמת לציבור חלק מהודעותיה בלאונית על מנת לקדם את השימוש בשפה.

בחלק המערבי של נפת אל בירזו, האזור המערבי ביותר של המחוז הגובל בגליסיה, מדברים ומלמדים בשפה הגליסית בבתי ספר.

## אקלים
[ממוזער| [Peñalba de Santiago|פניאלבה דה סנטיאגו, כפר מימי הביניים בנפת אל בירזו .]]
אקלים המחוז קר בשל גובהו מעל פני הים. תקופת הכפור נמשכת מנובמבר עד מאי והוא תכוף ומשמעותי יותר באזורים ההרריים, שם עשויה הטמפרטורה בחורף לרדת עד מינוס 18 מעלות צלזיוס. בכפר וגה דה ליורדס, הנמצא בפיקוס דה אירופה, נרשמה ב-7 בינואר 2021 טמפרטורה של מינוס 35.8 מעלות צלזיוס.  

## ראו גם
* Matar Judíos

## הערות שוליים

## קישורים חיצוניים
* 

* אתר התיירות הרשמי של מחוז לאון
* ממשלת מחוז לאון

קטגוריה:ספרד: מחוזות
קטגוריה:קסטיליה ולאון
ראובן בן חיים

רבי **רְאוּבֵן בֶּן חַיִּים** (נפטר לפני 1279) היה מחכמי פרובנס באמצע המאה ה-13. מחבר **ספר התמיד**.  

## קורותיו
מעט מאוד פרטים ביוגרפיים ידועים עליו. והתגורר בנרבון שבדרום-מערב צרפת של ימינו. ידוע שהוא ואחיו אברהם חיברו פיוטים, ושהוא היה תלמידו של יצחק הכהן, שהיה מתלמידיו של אברהם בן דוד מפושקירה. ידוע גם שהיה רבם של מנוח בן יעקב ומנחם המאירי. האחרון העטיר עליו שבחים רבים בהקדמה לספרו "בית הבחירה על מסכת אבות" כבקיא בתלמוד ובעל השכלה רחבה.

רבי ראובן היה מחברו של "ספר התמיד", פירוש פילוסופי לתפילות, שהכיל גם הלכות על התפילות יחד עם פירוש. רבי אהרן בן יעקב מלוניל השתמש בספר בספרו "ארחות חיים" ונראה שגם רבי דוד אבודרהם עשה בו שימוש. עזריה מן האדומים מזכיר פירושים שלו על אגדות חז"ל בספרו "מאור עיניים", החלק "ימי עולם".

אברהם גייגר סבר שלוי בן אברהם בן חיים היה בן אחיו של ראובן בן חיים.

## לקריאה נוספת
* משה הלברטל, "בין תורה לחכמה" - רבי מנחם המאירי ובעלי ההלכה המיימונים בפרובנס, הוצאת ספרים ע"ש י"ל מאגנס, 2000

* Pinchas ROTH, ''New light on Rabbi Reuben Ben Hayyim''


## הערות שוליים

קטגוריה:חכמי פרובנס
קטגוריה:פרשני התלמוד
קטגוריה:יהודים הקבורים בצרפת
קטגוריה:פייטני פרובנס וקטלוניה
קטגוריה:נרבון: אישים
קטגוריה:יהודי פרובאנס במאה ה-13
Titan (שיר של בסה)

"**Titan**" (בעברית: "**ענק**"; לשעבר: "**Zemrën n'dorë**", בעברית: "**יד בלב**") הוא סינגל שהוקלט על ידי הזמרת-יוצרת בסה קוקדחימה. השיר מתואר כבלדה המלווה ניגודיות. השיר הולחן על ידי קוקדחימה וקלדי בהיטי, ונכתב על ידי רוזנה ראדי ופטריט ספאג'. השיר ייצג את אלבניה באירוויזיון 2024, שהתקיים במאלמה שבשוודיה.

## רקע וכתיבה
"Zemrën n'dorë" הולחן על ידי בסה קוקדחימה וקלדי בהיטי, ונכתב על ידי רוזנה ראדי ופטריט ספאג'. הרבה לפני שקיבלה את מועמדותה לייצג את אלבניה באירוויזיון, הגישה בסה הצעה לייצג את רומניה באירוויזיון בשנת 2009. בריאיון לאתר מעריצי האירוויזיון "Wiwibloggs", הצהירה בסה שהשיר הוא בלדה עם ניגודיות רבה, ובנוסף ציינה על השיר:

השיר הוכרז רשמית בפסטיבלי אי קנגס ה-62 ב-17 באוקטובר 2023. ב-19 בדצמבר, בחצי הגמר השיר התחרה. אף על פי שלא זכה בתחרות, השיר נבחר לייצג את אלבניה באירוויזיון 2024, וזכה בהצבעה נפרדת. בינואר 2024, הודיעה בסה כי תצא לשיר "Zemrën n'dorë" גרסה חדשה לקראת התחרות, שאמורה להיחשף ב-11 במרץ. מאוחר יותר, היא הודיעה שהגרסה החדשה תושר באנגלית תחת הכותרת "Titan".

## תחרות הזמר של האירוויזיון

### פסטיבלי אי קנגס ה-62
ב-30 באוגוסט, אישר תאגיד השידור האלבני (RTSH) על השתתפותם באירוויזיון 2024, ושיטת הבחירה נשארה על כנה – פסטיבלי אי קנגס; תחרות הכוללת 31 משתתפים שנערכת לשני חצאי גמר, ובסופו לגמר. הנציג נבחר באמצעות מערכת הצבעה בידי הצופים.

גמר התחרות התקיים ב-22 בדצמבר 2023 בשעה 21:00 CET. עשרים ושניים האמנים שהעפילו לשלב זה התחרו על המקום הראשון, ואילו כל משתתפי הקדם (כולל אלו שהפסידו בשלבי חצאי הגמר) הועמדו לייצג את אלבניה באירוויזיון 2024, בהתאם להחלטת הקהל בלבד. אאורלה גאצ'ה, זוכת פסטיבלי אי קנגס ה-38, ה-40 וה-49; ניק ג'לילאיי ולה פאזאני, זוכת העונה הראשונה של פסטיבלי אי קנגס בקוסובו הופיעו במשדר. השיר הזוכה היה "Çmendur" בביצוע מאל רטקוצרי. זו שזכתה במרב הנקודות מהקהל, ובעצם נבחרה לייצג את אלבניה לאירוויזיון 2024 הייתה בסה קוקדחימה עם השיר "Zemrën n'dorë".

### באירוויזיון
אלבניה השתתפה בחלקו הראשון של חצי הגמר השני, שנערך ב-9 במאי.

לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אלבניה הופיעה שנייה, אחרי מלטה ולפני יוון. ב-9 במאי עלתה בסה על בימת חצי הגמר השני של האירוויזיון וביצעה את שירה "Titan". היא נכשלה בניסיונה להעפיל לגמר שהתקיים ב-11 במאי, לאחר שסיימה במקום ה-15 עם 14 נקודות.

## רשימת השמעה
**הורדה דיגיטלית**:
# "Titan" – 2:46

## היסטוריית יציאות לאור

## קישורים חיצוניים

## הערות שוליים

קטגוריה:שירי 2023
קטגוריה:סינגלים מ-2023
קטגוריה:שירי אירוויזיון 2024
קטגוריה:שירי אלבניה באירוויזיון
קטגוריה:שירים באלבנית
אסרום

**אסרום**, או גבינת **פורט סלוט דנית** (בדנית: **Esrom (ost)**, או באנגלית גם **Danish Port Salut**) היא גבינה מחלב פרה צהובה חיוורת, עם ארומה חריפה וטעם מלא ומתוק.

## היסטוריה
הגבינה קיבלה את שמה מהמנזר, מנזר אסרום, שם הופקה עד 1559. בייצור גבינת אסרום בסגנון מודרני נקבעו תקנים ב"מחלבה נסיונית ממלכתית" (Statens Forsøgsmejeri) בשנות ה-30. הייצור הראשון בקנה מידה גדול של הגבינה הוקם ב"מחלבות האחוזה של מרכז זילנד" (Midtsjællands Herregårdsmejeri) בתחילת שנות ה-40. זו הייתה אחת הגבינות הדניות הפופולריות ביותר בשנות ה-60, אבל אז כמעט נעלמה. ייצור גבינת אסרום זכה לתחייה על ידי מספר מחלבות ויצרניות בשנות ה-2000.

## אופי
אסרום היא גבינה נקבובית, עם הרבה חורים קטנים לאורך, והיא מעט אלסטית וחמאתית במרקמה. היא משמשת בדרך כלל כגבינה לאכילה או כגבינה להמסה בבישול ובאפייה, היא טובה גם בתבשילים וגם בכריכים ודומה ל-Havarti הדנית או סאן-פולן הצרפתית. בגלל הטעם הנועז שלה, היא משתלבת היטב עם בירות כהות ויינות אדומים. היא מבשילה באיטיות מתרבית התחלתית עד תקופה של 10 עד 12 שבועות, ואז מתיישנת בתבניות מלבניות. יש לה קליפת שעווה בצבע צהוב-חום.

## סטטוס
אסרום, דאנבו ודנבלו הן שלוש הגבינות הדניות היחידות המסומנות במעמד גאוגרפי מוגן (PGI) על ידי האיחוד האירופי, כלומר ניתן לייצר אותן בדנמרק רק מחלב דני ובמחלבות מאושרות המייצרות את הגבינות לפי המפרטים שנקבעו.

## קישורים חיצוניים
* Cheese.com
* Practicallyedible.com
## הערות שוליים

קטגוריה:גבינות קשות
קטגוריה:המטבח הדני
Stone Free: A Tribute to Jimi Hendrix

***Stone Free: A Tribute to Jimi Hendrix*** הוא אלבום מחווה לג'ימי הנדריקס משנת 1993. האלבום מכיל 14 גרסאות כיסוי לשירי להקת The Jimi Hendrix Experience, אשר הוקלטו על ידי כ-20 אמנים בולטים מתחום הרוק.

השיר האחרון באלבום, "Hey Baby (Land of the New Rising Sun)" הוקלט על ידי הסופרגרופ .M.A.C.C, אשר הורכב מהזמר כריס קורנל, הגיטריסט מייק מק'ריידי, הבסיסט ג'ף אמנט והמתופף מאט קמרון.

להקת הליווי שהקליטה עם אריק קלפטון את שיר הנושא של האלבום כוללת שלושה מחבריה המקוריים של להקת צ'יק- ניל רוג'רס, ברנרד אדוארדס וטוני תומפסון.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי אוסף מ-1993
ויליאם ייטס אטקינסון

**ויליאם ייטס אטקינסון** (באנגלית: **William Yates Atkinson**; ) היה פוליטיקאי אמריקאי מג'ורג'יה, איש המפלגה הדמוקרטית, שכיהן כמושל ג'ורג'יה ה-55 בשנים 1894–1898.
## ראשית חייו
ויליאם ייטס אטקינסון נולד בקהילת אוקלנד במחוז מריוותר שבג'ורג'יה. ב-1877 הוא סיים לימודי תואר במשפטים באוניברסיטת ג'ורג'יה. ב-1880 הוא נשא לאישה את סוזאן קוב מילטון , נכדתו של מושל פלורידה ג'ון מילטון.
## ראשית הקריירה פוליטית
לאחר סיום לימודיו באוניברסיטת ג'ורג'יה, החל אטקינסטון לעסוק בעריכת דין בעיר ניונאן. הוא היה עורך דין בבית המשפט הגבוה בעיר קאוותא. לאחר מכן הוא ייצג את מחוז קאוותא בבית הנבחרים של ג'ורג'יה בשנים 1886–1894, מתוכם בשנתיים האחרונות כיושב ראש הבית. כחבר בית הנבחרים הוא הגיש הצעת חוק להקמת קולג' תעשייתי בג'ורג'יה, שמאוחר יותר הפך לקולג' והאוניברסיטה המדינתית של ג'ורג'יה  במילדג'וויל. בשנים 1890–1892 היה אטקינסון יושב ראש המפלגה הדמוקרטית בג'ורג'יה.
## מושל ג'ורג'יה
בבחירות של 1894 נבחר אטקינסון כמושל ג'ורג'יה. ב-1896 הוא נבחר לתקופת כהונה שנייה. במהלך תקופת ממשלו, הוא העסיק את האישה הראשונה כעובדת בשכר בממשלת המדינה, הלן דורטץ', ששימשה כעוזרת הספרן המדינתי. ב-1897 הוא הטיל וטו על הצעת חוק לאיסור פעילות פוטבול במדינה, זאת בעקבות מכתב נרגש של רוזלינד ברנס גאמון, שמותו של בנה ריצ'רד  הוביל ליוזמת החוק.

אטקינסון היה תקיף בהתנגדותו למעשי הלינץ' בג'ורג'יה. כחצי שנה לאחר תום כהונתו כמושל, הוא התמודד עם ההמון שביצע מעשה לינץ' בסאם הוס  וניסה לגרום להמון לאפשר להליך המשפטי להתנהל כסדרו. מאמציו לא נשאו פרי והוס נרצח על ידי ההמון זמן קצר לאחר שאטקינסון התעמת איתם.
## מותו
ויליאם ייטס אטקינסון נפטר בניונאן ב-8 באוגוסט 1899, בגיל 44. הוא נטמן בבית הקברות אוק היל שבעיר. על שמו קרויים מחוז אטקינסון שבג'ורג'יה ואולם אטקינסון שבקמפוס הקולג' והאוניברסיטה המדינתית של ג'ורג'יה.

בנו, ויליאם ייטס אטקינסון הבן, היה יושב ראש המפלגה הדמוקרטית בג'ורג'יה ב-1942 ובין השנים 1943–1948 כיהן כשופט בבית המשפט העליון של ג'ורג'יה.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 308


## קישורים חיצוניים

* ויליאם ייטס אטקינסון באתר אגודת המושלים הלאומית 
* ויליאם ייטס אטקינסון באנציקלופדיה החדשה של ג'ורג'יה 
* ויליאם ייטס אטקינסון באתר The Political Graveyard 
* 

## הערות שוליים

קטגוריה:אמריקאים ילידי ג'ורג'יה
קטגוריה:מושלי ג'ורג'יה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ג'ורג'יה
קטגוריה:בוגרי בית הספר למשפטים באוניברסיטת ג'ורג'יה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1854
קטגוריה:אמריקאים שנפטרו ב-1899
מארי ז'אקו

**מארי ז'אקו** (בצרפתית: **Marie Jacquot**; נולדה ב-1990) היא מנצחת צרפתייה.

## ביוגרפיה
מארי ז'אקו גדלה בשארטר. החלה את לימודי המוזיקה שלה בנגינה בפסנתר, ולאחר מכן למדה לנגן על טרומבון. היא המשיכה את לימודי המוזיקה שלה באוניברסיטה למוזיקה ואמנויות הבמה של וינה ובאוניברסיטה למוזיקה ע"ש פרנץ ליסט בוויימאר.

מ-2016 עד 2019, ז'אקו הייתה הקאפלמייסטרית הראשונה וסגנית המנהל המוזיקלי הכללי בווירצבורג. מ-2019 עד 2022, היא הייתה קאפלמייסטרית ראשונה בדויטשה אופרה אם ריין בדיסלדורף.

בפברואר 2022, הודיעה התזמורת הסימפונית המלכותית הדנית בקופנהגן על מינוייה של ז'אקו למנהלת המוזיקלית הבאה שלה, החל מעונת 2024–2025, עם חוזה ראשוני של 5 שנים. ז'אקו היא המנצחת הראשונה שזכתה להיות המנהלת המוזיקלית של התזמורת.

במרץ 2023, התזמורת הסימפונית של וינה הודיעה על מינויה של מארי ז'אקו למנצחת האורחת הראשית הבאה שלה, החל מעונת 2023–2024.

מארי ז'אקו ניצחה לראשונה על התזמורת הסימפונית של קלן בדצמבר 2022. בינואר 2024, הודיעה התזמורת על מינויה של ז'אקו למנצחת הראשית הבאה שלה, החל מעונת 2026–2027, עם חוזה ראשוני ל-4 שנים. ז'אקו היא המנצחת הראשונה שזכתה לתואר המנצחת הראשית של תזמורת קלן.

## קישורים חיצוניים
* 

קטגוריה:מנצחות
קטגוריה:מנצחים צרפתים
קטגוריה:צרפתיות שנולדו ב-1990
קטגוריה:צרפתים שנולדו ב-1990
מירוסלב פלדמן

**מירוסלב פלדמן** (בסרבו-קרואטית: **Miroslav Feldman**; 28 בדצמבר 1899 – 30 במאי 1976) היה משורר וסופר יהודי-קרואטי. פלדמן נולד ב ב-28 בדצמבר 1899. הוא למד רפואה באוניברסיטת זאגרב ובווינה. לאחר סיום לימודיו, חזר לקרואטיה ועבד כרופא בווירוביטיצה, אוסייק, פאקראץ, סרייבו וזאגרב. במהלך מלחמת העולם השנייה הצטרף לצבא השחרור העממי של יוגוסלביה, שם עזר בארגון חיל הרפואה.

פלדמן היה נשיא ארגון הסופרים הבין-לאומי, ה־PEN הקרואטי והיוגוסלבי. הוא החל את הקריירה שלו כמשורר, אבל בלט יותר כסופר דרמה. פלדמן כתב דרמה פסיכולוגית עם אלמנטים גרוטסקים, עם ביקורת חברתית עזה, שבה הוא מדבר באופן סאטירי על ההתרחשויות במחוז ובחיי החברה הגבוהה.

פלדמן נפטר בזאגרב ב-30 במאי 1976 ונקבר בבית העלמין מירוגוי.

## מעבודותיו
* "Arhipelag snova"
* "Vožnja"
* "Zec"
* "Profesor Žič"
* "U pozadini"
* "Iz mraka"

## לקריאה נוספת
* סניישקה קנייז'ביץ', אלכסנדר לאסלו (2011). זאגרב היהודית. זאגרב: AGM, הקהילה היהודית בזאגרב. מסת"ב 978-953-174-393-8.
* יאשה רומנו (1980). יהודי יוגוסלביה 1941–1945: קורבנות רצח עם ומשתתפי מלחמת השחרור הלאומית. בלגרד: המוזיאון ההיסטורי היהודי, איחוד הרשויות היהודיות של יוגוסלביה.

## קישורים חיצוניים

## הערות שוליים

קטגוריה:פרטיזנים יהודים מיוגוסלביה
קטגוריה:פרטיזנים יהודים מקרואטיה
קטגוריה:קרואטים במלחמת העולם השנייה
קטגוריה:משוררים יהודים
קטגוריה:משוררים קרואטים
קטגוריה:ניצולי השואה: קרואטיה
קטגוריה:אישים הקבורים בבית הקברות מירוגוי
קטגוריה:סופרים יהודים קרואטים
קטגוריה:יהודים אוסטרו-הונגרים
קטגוריה:ילידי 1899
קטגוריה:נפטרים ב-1976
דידי קונג

**דידי קונג** (ביפנית: **ディディーコング**) הוא דמות בדיונית בזיכיון משחקי הווידאו זיכיון של דונקי קונג ובזיכיון משחקי זיכיון של מריו של חברת נינטנדו היפנית. מאז הופעת הבכורה של הדמות במשחק "Donkey Kong Country" בשנת 1994 כדמות שאינה שחקן, הפך דידי קונג לדמות בולטת במשחקים רבים של נינטנדו.

## סקירה כללית
דידי קונג הוא קוף קטן וזריז עם תכונות ייחודיות. יש לו כובע בייסבול אדום עם הלוגו של חברת נינטנדו, חולצת טריקו אדומה עם כוכבים וזוג כפפות לבנות.

## הופעות
הדמות נוצר על ידי מעצב משחקי הווידאו היפני הנודע של נינטנדו שיגרו מיאמוטו והופיע לראשונה במשחק "Donkey Kong Country" שיצא לשווקים בשנת 1994, אשר פותח על ידי חברת Rare עבור קונסולת המשחקים ויצא עבור סופר נינטנדו. באותו המשחק דידי קונג היה הסיידקיק של דונקי קונג ויצא למסע להציל את דונקי קונג מהנבל במשחק המחל ק. רול.

דמותו של דידי קונג התפתחה לאורך השנים במשחקים השונים בזיכיון דונקי קונג. בעוד שבהתחלה הוא היה הסיידקיק של דונקי קונג, לאורך השנים היו לו תפקידים יותר מרכזיים במשחקים האחרים בהם הוא נכלל. בנוסף לכך הוא כיכב גם לצד חברתו דיקסי קונג במשחק "Donkey Kong Country 2: Diddy's Kong Quest" אשר יצא לשווקים בשנת 1995 והייתה לדמות תפקיד מרכזי במשחק "Donkey Kong 64" שיצא לשווקים בשנת 1999 בו ניתן לשחק בדמות ויש לה יכולות ייחודיות.

מעבר למשחקים בסדרת דונקי קונג הדמות נכללה לאורך השנים גם במשחקים אחרים של חברת נינטנדו. ניתן לשחק בדמות בסדרות המשחקים הפופולריות "Mario Kart" ו-"Super Smash Bros", וכמו גם בחלק מהמשחקים של "מריו טניס" ו"מריו גולף".

## הערות שוליים

קטגוריה:מריו (זיכיון): דמויות
המתקפה המצרית ב-14 ביולי 1967

ביום 14 ביולי 1967 כחודש לאחר תום מלחמת ששת הימים פתח צבא מצרים במתקפה קרקעית על כוחות צה"ל ששהו בצפון תעלת סואץ. בתגובה למתקפה פתח צה"ל במתקפת נגד. שרשרת הקרבות שהתפתחו בין הצבאות נמשכה יומיים וכללה גם סדרה של קרבות אוויר שבמהלכם הופלו 10 מטוסים מצריים ומטוס ישראלי אחד.

## רקע

## הקרבות שהתחוללו בשני ימי הקרב
ביום שישי בשבוע, ב-14 ביולי 1967, כחודש לאחר תום מלחמת ששת הימים בשעה 7:00 לערך פתחו כוחות מצריים באש מקלעים לעבר ג'יפ של צה"ל בפורט תאופיק. כוחות צה"ל השיבו באש. בהמשך פתחו המצרים בהפגזה של תותחים, לעבר כוחות צה"ל שהיו מוצבים בחזית. חלק מסוללות הארטילריה המצרית הוצבו בסמוך לבתי חולים בערים סואץ ואיסמעיליה. האש המצרית כוונה גם כנגד מטיילים ישראלים ששהו באזור.

בתגובה להתקפה המצרית הוזנקו בשעה 8:40 מטוסי חיל האוויר הישראלי במטרה לשתק את האש.

בשעה 9:15 הרחיבו המצרים את האש גם לגזרות נוספות ובשעה 9:40 נפתחה אש גם מטנקים ומרגמות מצריים לעבר כוחות צה"ל. בשעה 12:30 פסקה האש.

בשעה 17:00 פתחו שוב המצרים באש מסוללות תותחים, טנקים, מקלעים ומרגמות לאורך חזית תעלת סואץ בין קנטרה בצפון לבין פורט תאופיק בדרום. במקביל חדרו מטוסי הפצצה מצריים והפציצו את כוחות צה"ל מעברה המזרחי של התעלה. מטוסי חיל האוויר הוזנקו שוב ושיתקו את מקורות הירי.

למחרת היום, יום שבת, נמשכה הלחימה בין הצדדים בעיקר באוויר. בשעה 9:50 בבוקר התקיים קרב אוויר באזור איסמעיליה בין רביעיית מטוסי מיג 21 מצרים לבין שני מטוסי מיראז' ישראלים בשעה 11:00 התקיים קרב אוויר נוסף בין רביעיית מיג 21 לזוג מיראז'ים גם הוא באזור איסמעיליה בקרב האוויר שלישי שהתקיים בשעה 17:30 התקיים באזור גשר פירדאן וקרב רביעי בשעה 18:50. בקרבות האוויר הופלו 10 מטוסים מצריים ומטוס ישראלי אחד שטייסו נטש בשלום והוחזר לבסיסו.

## תוצאות הקרב
בקרבות נגרמו אבידות לשני הצדדים.
למצרים הושמדו 10 מטוסים, 4-5 טנקים, מספר נגמ"שים, ספינה ששהתה בפורט איברהים, 15 תותחים נגד טנקים, 10 תותחים נגד מטוסים.
לצה"ל נהרגו 8 חיילים, 40 נפצעו, הופל מטוס מיראז' והושמדו שתי משאיות ישראליות.

## לקריאה נוספת
* מעריב, 16 ביולי 1967, חילופי אש כבדים באזור התעלה.

## הערות שוליים

קטגוריה:מלחמת ההתשה: קרבות
קטגוריה:1967 בישראל
קטגוריה:1967
Walking the Dog

***Walking the Dog*** הוא אלבום הבכורה של זמר הרית'ם אנד בלוז האמריקאי רופוס תומאס, אשר יצא לאור בשנת 1963.

## רשימת רצועות

## ביקורות

## מיקומי שיא

## קישורים חיצוניים

קטגוריה:אלבומי בכורה מ-1963
קטגוריה:אלבומים באנגלית
קטגוריה:אלבומי חברת אטלנטיק רקורדס
סיחריד קאח

**סיחריד אחנס מריה קאח** (בהולנדית: **Sigrid Agnes Maria Kaag**; נולדה ב-2 בנובמבר 1961) היא פוליטיקאית, פעילה בנושאים הומניטריים ודיפלומטית הולנדית.

## קריירה
[ממוזער|משאל לימין: [אלעד גורן, יואב גלנט, אנתוני בלינקן, סיחריד קאח. במעבר כרם שלום, מאי 2024.]] 
קאח החלה לעבוד באומות המאוחדות בשנת 1994. בין השנים 2007 ו-2010 היא הייתה המנהלת של אזור המזרח התיכון וצפון אפריקה ביוניצף. תפקידה הבא היה עוזרת למזכיר הכללי של האומות המאוחדות ומנהלת הלשכה לקשרי חוץ בתוכנית הפיתוח של האומות המאוחדות.

מאוקטובר 2013 עד ספטמבר 2014 היא פיקחה על פירוק הנשק הכימי בסוריה, במסגרת משימה משותפת של האו"ם ושל הארגון למניעת הפצת נשק כימי. מינואר 2015 ועד אוקטובר 2017 הייתה המתאמת המיוחדת של האו"ם ללבנון.

קאח נכנסה לפוליטיקה ההולנדית ב-2017 כשרה לסחר חוץ ותיאום הפיתוח מטעם מפלגת דמוקרטים 66, כחלק מממשלתו השלישית של מארק רוטה. בשנת 2021 נבחרה להנהיג את המפלגה, וגם כיהנה מספר חודשים כשרת החוץ.

בממשלתו הרביעית של רוטה (החל מינואר 2022) כיהנה קאח כסגנית ראש הממשלה וכשרת האוצר. בשנת 2023 החליטה שלא להתמודד שוב, והוחלפה בראשות המפלגה על-ידי רוב יטן. בינואר 2024 פרשה מתפקידה כשרה וחזרה לאו"ם כמתאמת בכירה של האומות המאוחדות לנושאים הומניטריים ולבנייה מחדש של עזה.

בינואר 2025 מונתה על ידי מזכ"ל האו"ם אנטוניו גוטרש לשליחת האו"ם למזרח התיכון במקומו של תור ונסלן.

## חיים אישיים
קאח נשואה ואם לארבעה ילדים. בעלה, אניס אל-קאק, הוא רופא שיניים ואזרח פלסטיני מירושלים, שכיהן כסגן שר תחת יאסר ערפאת בשנות התשעים וכנציג הפלסטיני בשווייץ. קאח היא פוליגלוטית ידועה ודוברת שש שפות: הולנדית, אנגלית, צרפתית, ספרדית, גרמנית וערבית.

## קישורים חיצוניים
* 
* 
* 

## הערות שוליים

קטגוריה:האומות המאוחדות: אישים
קטגוריה:פוליטיקאיות הולנדיות
קטגוריה:שרי האוצר של הולנד
קטגוריה:שרי החוץ של הולנד
קטגוריה:שרי ממשלת הולנד
קטגוריה:סגני ראשי ממשלות
קטגוריה:בוגרות האוניברסיטה האמריקאית בקהיר
קטגוריה:בוגרי האוניברסיטה האמריקאית בקהיר
קטגוריה:בוגרות אוניברסיטת אוקספורד
קטגוריה:בוגרי אוניברסיטת אוקספורד
קטגוריה:בוגרות אוניברסיטת אקסטר
קטגוריה:בוגרי אוניברסיטת אקסטר
קטגוריה:ילידות 1961
קטגוריה:הולנדים שנולדו ב-1961
שמן בוטנים

**שמן בוטנים** הוא שמן צמחי המופק מבוטנים. לשמן זה יש בדרך כלל טעם עדין או נייטרלי, אם כי בשילוב בוטנים קלויים בשלב הייצור, הטעם והארומה עשויים להיות חזקים יותר. השמן הוא מאפיין במטבח האמריקאי, הסיני, ההודי, האפריקאי והדרום מזרח אסייתי, הן לבישול כללי והן לתוספת טעם. ביחס לשמני בישול אחרים, לשמן בוטנים יש נקודת עשן גבוהה יחסית, ולכן יש שימוש נפוץ בו לטיגון מזון.

בשל המחסור בשמנים אחרים, השמן היה בשימוש נרחב בארצות הברית במהלך מלחמת העולם השנייה.

בוטנים המכילים עובש מייצרים אפלטוקסין רעיל, ולכן בלי בקרת איכות יעילה על תהליך הייצור, השמן עשוי להכיל את הרעלים האלו.

## שימושים
שמן בוטנים לא מזוקק משמש כחומר טעם למאכלים המשתמשים בשמן שומשום. שמן בוטנים מזוקק משמש בדרך כלל לטיגון כמות גדולה של מזון, כגון צ'יפס. כמו כן, נקודת העשן של שמן בוטנים הוא 450 מעלות פרנהייט (232 מעלות צלזיוס).

בתערוכה העולמית של פריז מ-1900, החברה הגרמנית Deutz AG, לבקשת ממשלת צרפת, הדגימה שימוש בשמן בוטנים כמקור דלק למנוע הדיזל. הדגמה זו הייתה אחת ההדגמות המוקדמות ביותר של טכנולוגיית ביו דיזל.

ניתן להשתמש בשמן בוטנים, כמו בשמנים צמחיים אחרים, להכנת סבון בתהליך הסיבון. בנוסף לכך, שמן בוטנים משומש כשמן עיסוי.

## הרכב
חומצות השומן העיקריות של שמן בוטנים הם חומצה אולאית, חומצה לינולאית וחומצה פלמיטית. כמו כן, השמן מכיל גם מעט חומצה סטארית, חומצה ארכידית , חומצה בהנית , חומצה ליגנוצרית  וחומצות שומן אחרות.

## קישורים חיצוניים

## הערות שוליים

בוטנים
קטגוריה:בוטנים
בוטנים
פולילוגריתם

במתמטיקה, **פונקציית הפולילוגריתם** היא פונקציה רב ערכית של שני משתנים מרוכבים s,z. הפונקציה מוגדרת על ידי הטור

 Li_s(z)= \sum_{k=1}^\infty \frac{z^k}{k^s}

כאשר הערך המוחלט של z קטן מ-1 ומוגדרת לשאר הערכים על ידי המשכה מרומורפית.

## ערכים מיוחדים

1.  Li_0(z)= \frac{z}{1-z}. באופן כללי, אם n מספר טבעי, אז  Li_{-n}(z)  היא פונקציה רציונלית של z.

2. Li_1(z)= \log(1-z) .

3. הפונקציה  Li_2(z)  נקראת פונקציית ה**דילוגריתם**. בגאומטריה היפרבולית תלת־ממדית, הנפח של ארבעון אידיאלי שלקדקדיו יחס כפול שווה ל-z הוא  \mathrm{Im}(Li_2(z))+arg(1-z)\log|z| .

## קישורים חיצוניים

* 

קטגוריה:פונקציות זטא